रेखा शर्मा

रेखा शर्मा (वि. सं. ९ असोज २०२६) एक नेपाली राजनीतिज्ञ र वर्तमान सञ्चार तथा सूचना प्रविधि मन्त्री हुन्। उनी दाङ २ बाट प्रतिनिधि सभा सदस्यमा निर्वाचित भएकी हुन्। उनी नेपाल कम्युनिस्ट पार्टी (माओवादी केन्द्र)को सदस्य हुन्।

 प्रारम्भिक जीवन 
रेखा शर्माको जन्म वि. सं. २०२६ असोज ९ गते घोराहीमा बुबा गिरिराज शर्मा र पार्वती शर्मा पौड्यालको घरमा भएको थियो। उनले महेन्द्र बहुमुखी क्याम्पस, दाङबाट अध्ययन गरेकी हुन्। उनको विवाह कृष्णध्वज खड्कासँग भएको छ।

 राजनीतिक जीवन 
शर्माले वि. सं. २०४२ सालदेखि राजनीतिमा प्रवेश गरेकी हुन्। वि. सं. २०५७ सालमा उनले नेपाल कम्युनिस्ट पार्टी (माओवादी केन्द्र) मा प्रवेश गरेकी थिइन्। सन् २०५८ मा शर्मालाई उनको श्रीमान्सँग नेपाली सेनाले काठमाडौँको चाबहिलबाट पक्राउ गरेको थियो। शर्मा पटक पटक जेलमा परेकी थिइन्। उनी २०५९ मा जेलबाट रिहा भएकी थिइन्।

प्रतिनिधि सभा निर्वाचन, २०७४मा उनी खस आर्य वर्गबाट समानुपातिक प्रतिनिधित्व प्रणालीका रूपमा निर्वाचित भएकी थिइन्। प्रतिनिधि सभा निर्वाचन, २०७९मा दाङ–२ बाट प्रतिनिधिसभामा निर्वाचित भएकी हुन्। वि. सं. २०७९ मा, उनी पुष्पकमल दाहालको प्रधानमन्त्री तेस्रो मन्त्रिपरिषद्मा सञ्चार तथा सूचना प्रविधि मन्त्री भइन्।

सन्दर्भ सामग्रीहरू

श्रेणी:नेपालका सांसदहरू २०७९–२०८२
श्रेणी:माओवादी जनयुद्धका मानिसहरू
श्रेणी:नेपालका सांसदहरू २०७४–२०७९
श्रेणी:नेपाल कम्युनिस्ट पार्टी (माओवादी केन्द्र)का राजनीतिज्ञहरू